Document ID: 31991R3694

31991R3694
L 350/17
SLUŽBENI LIST EUROPSKE UNIJE
17.12.1991.
UREDBA KOMISIJE (EEZ) br. 3694/91
od 17. prosinca 1991.
o izmjeni Uredbe (EEZ) br. 645/89 od 14. ožujka 1989. i stavljanju izvan snage Uredbe Komisije (EEZ) br. 2404/89 od 31. srpnja 1989. o razvrstavanju određene robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 3537/91 (2), a posebno njezin članak 9.,
budući da se Uredbom Komisije (EEZ) br. 645/89 (3), kao i Uredbom (EEZ) br. 2404/89 (4) utvrđuju mjere o razvrstavanju u kombiniranu nomenklaturu, inter alia, kompleta od dva odjevna predmeta pripremljena za maloprodaju;
budući da se oznaka KN 6211 dalje dijeli kako bi se individualizirale određene kategorije robe koje su predmet znatne trgovine;
budući da to posljedično utječe na proizvode obuhvaćene ranije navedenim Uredbama; budući da stoga treba brisati točku 2. Priloga Uredbi (EEZ) br. 645/89 te odrediti razvrstavanje i razloge za razvrstavanje predmetne robe te Uredbu (EEZ) br. 2404/89 izvan snage;
budući da su mjere predviđene ovom Uredbom u skladu s mišljenjem Odbora za nomenklaturu,
DONIJELA JE OVU UREDBU:
Članak 1.
Roba opisana u stupcu 1 priložene tablice sada se u okviru kombinirane nomenklature razvrstava sukladno odgovarajućim oznakama KN iz stupca 2 te tablice.
Članak 2.
Briše se točka 2. Priloga Uredbi (EEZ) br. 645/89 i stavlja se izvan snage Uredba (EEZ) br. 2404/89.
Članak 3.
Ova Uredba stupa na snagu jedan dan nakon objave u Službenom listu Europskih zajednica.
Primjenjuje se s učinkom od 1. siječnja 1992.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 1991.

Labels: 3
1